**Braille-neuvottelukunnan kokous 2/2015**

Aika: keskiviikko 29.4.2015 klo 10.00-12.00  
Paikka: Celia-kirjasto, kokoushuone Cely

Paikalla: Teuvo Heikkonen

Riitta Eronen

Markku Leskinen

Tuija Piili-Jokinen

Maria von Rutenberg

Kirsi Ylänne

Teemu Kuusisto

Sihteeri: Tiia Haapakoski

**PÖYTÄKIRJA**

1. Kokouksen avaus ja päätösvaltaisuus

Kokous avattiin klo 10.10 ja todettiin päätösvaltaiseksi.

2. Edellisen kokouksen pöytäkirjan (28.1.2015) hyväksyminen

Edellisen kokouksen pöytäkirja hyväksyttiin kirjoitusvirheen korjauksella.

3. Kuulumiset Novir-seminaarista Braille and Tactile Reading, 4.-6.3.2015 Tukholmassa

Maria kertoi kuulumisia seminaarista. Suomesta kolme osallistujaa, yhteensä runsaat 25 osallistujaa. Seminaarin rakenne oli hyvä ja keskustelua pienemmissä ryhmissä syntyi paljon. Aiheena oli pistekirjoitusasiaa vauvasta vaariin. Esityksiä mm. teknisistä ratkaisuista pistenäytöille ja mobiililaitteisiin. Keskustelua myös näkövammaisten maahanmuuttajien ruotsin kielen opiskelumahdollisuuksista. Esiteltiin pitkittäistutkimus näkövammaisten lukemisen kehittymisestä ja lukemisen vaikutuksista. Maria lähettää linkit artikkeleihin ja esityksiin.

Kirsi kertoi tässä lyhyesti Tukholmassa järjestetyn Funkan seminaarin kuulumiset. Seminaarissa esiteltiin Android-sovellus TalkBackia, mikä on Teemulla käytössä. TalkBackin kanssa voi käyttää BrailleBack-sovellusta, joka tukee pistenäyttöä. Kielitukea suomeksi ei vielä ole.

4. Pohjoismaisen Braille-neuvottelukuntien kokouksen järjestäminen Suomessa

Kokous järjestetään 1.-2. lokakuuta. Aloitetaan ensimmäisenä päivänä lounaalla ja jatketaan toisena päivänä iltapäivään saakka. Markku kutsuu Simo Vehmaan puhujaksi ensimmäiselle päivälle. Pyydetään Vehmaalta n. 30-45 minuutin puheenvuoroa, aihe vapaavalintainen kohderyhmään liittyen, esim. näkövammaistutkimukseen liittyvä, eettistä näkökulmaa hyödyntävä. Kutsu kokoukseen lähetetään myös Viroon, Teuvo selvittää yhteyshenkilöt. Kokouksen kieli on englanti. Ensimmäinen päivä on avoin kaikille, ei pääsymaksua. Kokouksen yleiseksi teemaksi päätettiin motivointi pisteillä lukemisen opetteluun sekä pisteiden opettamiseen liittyvät asiat yleisellä tasolla. Keskusteltiin tässä kohtaa näkövammaisten maahanmuuttajien kielen opiskelusta Suomessa. Alustavasti mietittiin, että Maria voisi pitää aiheesta puheenvuoron kokouksessa. Perjantain ohjelmana maaraportit, aamuun myös muita puheenvuoroja. Illallinen kutsutuille vieraille, illallisen oheen joku musiikkiesitys tms. ohjelmaa. Alustava ajatus Näkkärinuorten Pihlan vuosi, Tiia selvittää. Kirsi ja Tiia laativat kutsun kokoukseen, yritetään saada alustava ohjelma valmiiksi ennen lomia.

5. Näkövammaisuuteen liittyvän opinnäytetyön palkitseminen

Käytiin läpi Markun ehdotusteksti. Annetaan palkinto stipendinä. Palkitaan näkövammapedagogiikkaan liittyvä opinnäytetyö, päättötyö, kandidaatintutkielma ja/tai pro gradu, joka on valmistunut viimeisen kolmen vuoden aikana. Palkintosumma on (2x) 500 euroa. Ehdotukset tulee lähettää Markulle elokuun puoliväliin mennessä. Markku lähettää kutsuviestit Braille-neuvottelukunnan nimissä.

6. Verkkosivujen www.pistekirjoitus.fi tilanne

Maria katsoo ruotsinkielisen osion läpi. Ensi vuonna mahdollisesti kokonaisvaltaisempi uudistus sivustolle. Saatavilla olevat julkaisut nyt tilattavissa ilmaiseksi braille-sähköpostin kautta, tähän ohjeistus verkkosivuilla.

7. Muut asiat

Tuija tiedotti Valterin uudesta rehtorista, valituksi tuli Anne Martikainen. Kirsi kertoi esteettömyyssalkusta, joka tehtiin Kansalliskirjaston toimeksiantona, salkussa käsitellään saavutettavaa julkaisemista ja verkkopalveluja. Esteettömyyssalkku löytyy Celian verkkosivuilta. Teemulla edelleen työn alla AsciiMath-merkit, tiedottaa kun valmista. Kotukselta Suvi Syrjänen voisi aloittaa termisanaston työstämisen. Puolet tähän budjetoiduista varoista varataan hänelle, että saadaan työ eteenpäin.

8. Seuraava kokous

Seuraava kokous järjestetään keskiviikkona 26.8. klo 10.00.

9. Kokouksen päättäminen

Kokous päätettiin klo 11.49.